CELEX: 32022R0684
Language: hr
Date: 2022-04-28 00:00:00
Title: Provedbena uredba Komisije (EU) 2022/684 оd 28. travnja 2022. o izmjeni Provedbene uredbe (EU) 2017/2470 u pogledu uvjeta uporabe nove hrane galaktooligosaharid (Tekst značajan za EGP)

29.4.2022   
               
               
                  HR
               
               
                  Službeni list Europske unije
               
               
                  L 126/10
               
            
         PROVEDBENA UREDBA KOMISIJE (EU) 2022/684
         оd 28. travnja 2022.
         o izmjeni Provedbene uredbe (EU) 2017/2470 u pogledu uvjeta uporabe nove hrane galaktooligosaharid
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2015/2283 Europskog parlamenta i Vijeća od 25. studenoga 2015. o novoj hrani, o izmjeni Uredbe (EU) br. 1169/2011 Europskog parlamenta i Vijeća i o stavljanju izvan snage Uredbe (EZ) br. 258/97 Europskog parlamenta i Vijeća i Uredbe Komisije (EZ) br. 1852/2001 (1), a posebno njezin članak 12.,
         budući da:
         
                     (1)
                  
                  
                     Uredbom (EU) 2015/2283 predviđeno je da se samo nova hrana koja je odobrena i uvrštena na Unijin popis nove hrane smije stavljati na tržište u Uniji.
                  
               
                     (2)
                  
                  
                     U skladu s člankom 8. Uredbe (EU) 2015/2283 Provedbenom uredbom Komisije (EU) 2017/2470 (2) utvrđen je Unijin popis nove hrane.
                  
               
                     (3)
                  
                  
                     Galaktooligosaharid je uvršten na Unijin popis iz Priloga Provedbenoj uredbi (EU) 2017/2470 kao odobrena nova hrana.
                  
               
                     (4)
                  
                  
                     U skladu s člankom 5. Uredbe (EZ) br. 258/97 Europskog parlamenta i Vijeća (3) odobreno je stavljanje na tržište galaktooligosaharida kao nove hrane za upotrebu u više vrsta hrane, uključujući početnu i prijelaznu hranu za dojenčad u smislu Uredbe (EU) br. 609/2013 Europskog parlamenta i Vijeća (4).
                  
               
                     (5)
                  
                  
                     Provedbenom uredbom Komisije (EU) 2021/900 (5) odobrena je izmjena uvjeta uporabe nove hrane galaktooligosaharid. Konkretno, najveća dopuštena količina nove hrane galaktooligosaharid u dodacima prehrani kako su definirani u Direktivi 2002/46/EZ Europskog parlamenta i Vijeća (6) povećana je s 0,333 kg galaktooligosaharida/kg dodatka prehrani (33,3 %) na 0,450 kg galaktooligosaharida/kg dodatka prehrani (45,0 %) za opću populaciju, isključujući dojenčad i malu djecu.
                  
               
                     (6)
                  
                  
                     Društvo Dairy Crest Ltd koje posluje kao Saputo Dairy UK („podnositelj zahtjeva”) Komisiji je 19. studenoga 2019. podnijelo zahtjev u skladu s člankom 10. stavkom 1. Uredbe (EU) 2015/2283 za izmjenu uvjeta uporabe nove hrane galaktooligosaharid. Podnositelj zahtjeva zatražio je da se uporaba galaktooligosaharida proširi na mliječne slastice, sir i topljeni sir, maslac i namaze namijenjene općoj populaciji.
                  
               
                     (7)
                  
                  
                     U skladu s člankom 10. stavkom 3. Uredbe (EU) 2015/2283 Komisija je 21. prosinca 2020. od Europske agencije za sigurnost hrane („Agencija”) zatražila da dostavi znanstveno mišljenje utemeljeno na provedenoj ocjeni predloženog proširenja uporabe nove hrane galaktooligosaharid.
                  
               
                     (8)
                  
                  
                     Agencija je u skladu s člankom 11. Uredbe (EU) 2015/2283 14. rujna 2021. donijela znanstveno mišljenje pod nazivom „Sigurnost proširenja uporabe galaktooligosaharida kao nove hrane u skladu s Uredbom (EU) 2015/2283” (7).
                  
               
                     (9)
                  
                  
                     Agencija je u svojem znanstvenom mišljenju zaključila da je nova hrana koja se sastoji od ≥ 57 % galaktooligosaharida u obliku suhe tvari, laktoze i povezanih saharida sigurna za uporabu i ako se uporaba proširi na mliječne slastice, sir i topljeni siru, maslac i namaze te je stoga primjereno izmijeniti uvjete uporabe galaktooligosaharida.
                  
               
                     (10)
                  
                  
                     Na temelju informacija dostavljenih u zahtjevu i mišljenja Agencije može se utvrditi da su predložene izmjene uvjeta uporabe nove hrane u skladu s člankom 9. i člankom 12. stavkom 1. Uredbe (EU) 2015/2283 i da bi ih trebalo odobriti.
                  
               
                     (11)
                  
                  
                     Prilog Provedbenoj uredbi (EU) 2017/2470 trebalo bi stoga na odgovarajući način izmijeniti.
                  
               
                     (12)
                  
                  
                     Mjere predviđene u ovoj Uredbi u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU UREDBU:
         
            Članak 1.
            Prilog Provedbenoj uredbi (EU) 2017/2470 mijenja se u skladu s Prilogom ovoj Uredbi.
         
         
            Članak 2.
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 28. travnja 2022.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 327, 11.12.2015., str. 1.
         
         
            (2)  Provedbena uredba Komisije (EU) 2017/2470 оd 20. prosinca 2017. o utvrđivanju Unijina popisa nove hrane u skladu s Uredbom (EU) 2015/2283 Europskog parlamenta i Vijeća o novoj hrani (SL L 351, 30.12.2017., str. 72.).
         
            (3)  Uredba (EZ) br. 258/97 Europskog parlamenta i Vijeća od 27. siječnja 1997. o novoj hrani i sastojcima nove hrane (SL L 43, 14.2.1997., str. 1.).
         
            (4)  Uredba (EU) br. 609/2013 Europskog parlamenta i Vijeća od 12. lipnja 2013. o hrani za dojenčad i malu djecu, hrani za posebne medicinske potrebe i zamjeni za cjelodnevnu prehranu pri redukcijskoj dijeti te o stavljanju izvan snage Direktive Vijeća 92/52/EEZ, direktiva Komisije 96/8/EZ, 1999/21/EZ, 2006/125/EZ i 2006/141/EZ, Direktive 2009/39/EZ Europskog parlamenta i Vijeća i uredbi Komisije (EZ) br. 41/2009 i (EZ) br. 953/2009 (SL L 181, 29.6.2013., str. 35.).
         
            (5)  Provedbena uredba Komisije (EU) 2021/900 оd 3. lipnja 2021. o odobravanju izmjene uvjeta uporabe nove hrane „galaktooligosaharid” u skladu s Uredbom (EU) 2015/2283 Europskog parlamenta i Vijeća i o izmjeni Provedbene uredbe Komisije (EU) 2017/2470 (SL L 197, 4.6.2021., str. 71.).
         
            (6)  Direktiva 2002/46/EZ Europskog parlamenta i Vijeća od 10. lipnja 2002. o usklađivanju zakona država članica u odnosu na dodatke prehrani (SL L 183, 12.7.2002., str. 51.).
         
            (7)  EFSA Journal 2021.;19(10):6844.
      
      
         
            PRILOG
            
                         
                     
                     
                        U tablici 1. (Odobrena nova hrana) Priloga Provedbenoj uredbi (EU) 2017/2470, unos za „Galaktooligosaharid” zamjenjuje se sljedećim:
                        
                           
                                       Odobrena nova hrana
                                    
                                    
                                       Uvjeti pod kojima se nova hrana može upotrebljavati
                                    
                                    
                                       Dodatni posebni zahtjevi za označivanje proizvoda
                                    
                                    
                                       Ostali zahtjevi
                                    
                                    
                                       Zaštita podataka
                                    
                                 
                                       „Galaktooligosaharid
                                    
                                    
                                       
                                          Određena kategorija hrane
                                       
                                    
                                    
                                       
                                          Najveće dopuštene količine (izražene kao omjer: kg galaktooligosaharida/kg konačne hrane)
                                       
                                    
                                    
                                        
                                    
                                    
                                        
                                    
                                    
                                        
                                    
                                 
                                       Dodaci prehrani u smislu Direktive 2002/46/EZ
                                    
                                    
                                       0,333 
                                    
                                 
                                       Dodaci prehrani u smislu Direktive 2002/46/EZ, isključujući dojenčad i malu djecu
                                    
                                    
                                       0,450  (koja odgovara 5,4  galaktooligosaharida po porciji; najviše 3 porcije dnevno do najviše 16,2  g dnevno)
                                    
                                 
                                       Mlijeko
                                    
                                    
                                       0,020 
                                    
                                 
                                       Mliječni napitci
                                    
                                    
                                       0,030 
                                    
                                 
                                       Zamjena za jedan ili više obroka pri redukcijskoj dijeti (u obliku pića)
                                    
                                    
                                       0,020 
                                    
                                 
                                       Napitci na bazi mliječnih analoga
                                    
                                    
                                       0,020 
                                    
                                 
                                       Jogurt
                                    
                                    
                                       0,033 
                                    
                                 
                                       Deserti na bazi mliječnih proizvoda
                                    
                                    
                                       0,043 
                                    
                                 
                                       Smrznuti deserti na bazi mliječnih proizvoda
                                    
                                    
                                       0,043 
                                    
                                 
                                       Voćna pića i energetska pića
                                    
                                    
                                       0,021 
                                    
                                 
                                       Pića koja su zamjena za hranu za dojenčad
                                    
                                    
                                       0,012 
                                    
                                 
                                       Sok za bebe
                                    
                                    
                                       0,025 
                                    
                                 
                                       Piće na bazi jogurta za bebe
                                    
                                    
                                       0,024 
                                    
                                 
                                       Desert za bebe
                                    
                                    
                                       0,027 
                                    
                                 
                                       Grickalice za bebe
                                    
                                    
                                       0,143 
                                    
                                 
                                       Žitarice za bebe
                                    
                                    
                                       0,027 
                                    
                                 
                                       Pića namijenjena osobama s povećanom tjelesnom aktivnošću, posebno sportašima
                                    
                                    
                                       0,013 
                                    
                                 
                                       Sok
                                    
                                    
                                       0,021 
                                    
                                 
                                       Nadjev za voćnu pitu
                                    
                                    
                                       0,059 
                                    
                                 
                                       Voćni proizvodi
                                    
                                    
                                       0,125 
                                    
                                 
                                       Pločice
                                    
                                    
                                       0,125 
                                    
                                 
                                       Žitarice
                                    
                                    
                                       0,125 
                                    
                                 
                                       Početna i prijelazna hrana za dojenčad u smislu Uredbe (EU) br. 609/2013
                                    
                                    
                                       0,008 
                                    
                                 
                                       Mliječne slastice
                                    
                                    
                                       0,05 
                                    
                                 
                                       Sir i prerađeni sir
                                    
                                    
                                       0,1 
                                    
                                 
                                       Maslac i mazive masti
                                    
                                    
                                       0,1 ”